Държавен вестник, бр. 11, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  11
3. Изисквания за осъществяване на специал-
ността „Хирургия“ от I ниво на компетентност 
в болница за активно лечение:
3.1. Дейността по специалността „Хирургия“ 
се осъществява в самостоятелна болнична 
структура, отговаряща на следните изисквания:
3.1.1. В структурата се извършват операции с 
малък и среден обем и сложност (без онкология), 
които не предполагат интензивни диагностични 
и терапевтични процедури. Големи операции се 
допускат само при спешност.
3.1.2. В структура по хирургия от първо ниво 
на компетентност работят най-малко трима 
лекари, от които двама с призната медицинска 
специалност по хирургия.
3.1.3. В структура по хирургия от първо 
ниво на компетентност се извършват най-малко 
300 операции годишно.
3.1.4. Болницата, в която е разположена струк-
турата, трябва да разполага на територията си с 
клинична лаборатория от I ниво на компетент-
ност, микробиологична лаборатория – собствена 
или по договор. Допустимо е дейностите по 
патоанатомия да се извършват по договор.
3.1.5. Лечебното заведение трябва да раз-
полага със следната апаратура: операционни 
маси – 2 бр.; операционни лампи – 2 бр.; стери-
лизатор – 1 бр.; рентгенов апарат, разположени 
на територията на болницата.
3.2. В структура, осъществяваща дейностите 
по хирургия от I ниво на компетентност, е до-
пустимо извършването на дейностите от I ниво 
на компетентност по медицинските специално-
сти „Ортопедия и травматология“, „Урология“, 
„Гръдна хирургия“ при спазване на изисквани-
ята на съответните медицински стандарти по 
ортопедия и травматология, урология и гръдна 
хирургия относно налични специалисти и обо-
рудване и дейност по детска хирургия от I ниво 
на компетентност при спазването на собствени 
клинични протоколи (диагностично-терапев-
тични алгоритми).
4. Изисквания за осъществяване на специал-
ностите „Хирургия“, „Съдова хирургия“, „Детска 
хирургия“ и „Пластично-възстановителна и ес-
тетична хирургия“ от II ниво на компетентност 
в болница за активно лечение:
4.1. Дейността по специалността „Хирургия“ 
се осъществява в самостоятелна болнична струк-
тура – клиника или отделение, отговаряща на 
следните изисквания:
4.1.1. В структурата се извършва лечение на 
заболявания с доброкачествен и злокачествен 
характер на гастроинтестиналната система, 
чернодробно-жлъчната система, далака, ретропе-
ритонеалното пространство, щитовидната, над-
бъбречните жлези и млечните жлези, ануса и 
перианалното пространство и други, изискващи 
отстраняване на част или цял орган; намеса 
върху един или повече органи на един етап; 
едновременна намеса върху орган/органи от 
две области/кухини; остър хирургически корем; 
заболявания, изискващи високоспециализирани 
оперативни процедури; хирургично лечение 
на изгаряния с площ до 10 % от телесната по-
върхност, с хирургична обработка на раневите 
повърхности.
4.1.2. В структура по хирургия от второ ниво 
на компетентност работят най-малко шест лека-
ри, от които четирима с призната медицинска 
специалност по хирургия. За осъществяване на 
диагностичните дейности лечебното заведение, в 
което има структура по хирургия от второ ниво 
на компетентност, трябва да разполага и с един 
лекар с придобита квалификация за извършване 
на ехография, както и един лекар с придобита 
квалификация за извършване на горна и долна 
ендоскопия.
4.1.3. В структура по хирургия от второ ниво 
на компетентност се извършват най-малко 
700 операции годишно.
4.1.4. Болницата, в която е разположена 
структурата, трябва да разполага на територи-
ята си с клинична лаборатория от II ниво на 
компетентност. Микробиологичната лаборатория 
може да бъде собствена или по договор.
4.1.5. Лечебното заведение трябва да има 
структура по патоанатомия или да ползва по 
договор външна (намираща се на територията 
на населеното място).
4.1.6. Лечебното заведение трябва да раз-
полага със следната апаратура: операционни 
маси – 3 бр.; операционни лампи – 3 бр.; ехограф 
с доплер, разположен на територията на болни-
цата; апаратура за горна и долна ендоскопия; 
рентгенов апарат за скопия и графия, разполо-
жен на територията на болницата; компютърен 
аксиален томограф (КАТ) и/или магнитноре-
зонансен томограф (МРТ) – на територията на 
населеното място (като се осигури 24-часов 
достъп, включително в условия на спешност).
4.2. Дейността по специалността „Съдова 
хирургия“ се осъществява в самостоятелна 
болнична структура – клиника или отделение, 
отговаряща на следните изисквания:
4.2.1. В структурата се извършват планови 
и спешни операции с малък, среден и голям 
обем и сложност, както и спешни операции в 
пълен обем.
4.2.2. В структурата работят най-малко трима 
лекари, от които:
4.2.2.1. най-малко двама с призната медицин-
ска специалност по съдова хирургия или един с 
призната медицинска специалност по съдова хи-
рургия и един специализант по съдова хирургия;
4.2.2.2. най-малко двама с придобита квалифи-
кация за извършване на доплерова сонография.
4.2.3. В структурата се извършват най-малко 
200 операции годишно.
4.2.4. Болницата, в която е разположена 
структурата, трябва да разполага на територията 
си с клинична лаборатория от II ниво на ком-
петентност. Микробиологичната лаборатория е 
собствена или по договор.
4.2.5. Лечебното заведение трябва да разпо-
лага със следната апаратура: еходоплер – 1 бр.; 
рентгенов апарат за скопия и графия; ангиограф 
или КАТ или МРТ, разположени на територията 
на населеното място (като се осигури 24-часов 
достъп, включително в условия на спешност).